OpenLLM-France/wikimedia huggingface dataset:
# Radola Gajda

Radola Gajda (Kotor, 14 de febrer de 1892 - Praga, 15 d'abril de 1948) nascut com Rudolf Geidl, fou un líder feixista txec.

## Biografia

Va néixer el 14 de febrer de 1892 a Kotor, Imperi austrohongarès. Gajda, participant a la Primera Guerra Mundial i desertor, es va unir a la Legió Txecoslovaca al servei de Alexander Kolchak a Sibèria, on va dur a terme accions militars que li van reportar «èxit i notorietat», convertint-se en un dels comandants de la legió. Va marxar de Rússia i va arribar a Txecoslovàquia en 1920 encara que va ser enviat a França a una acadèmia militar per posteriorment ser destinat al districte de Košice fins a 1924, quan va ser traslladat a Praga. Profundament anticomunista, després de ser expulsat de l'exèrcit en 1926 pel seu xoc amb Tomàs Masaryk, es va convertir en 1927 en el líder de la «Comunitat Feixista Nacional» (Národní obec fašistická). Va ser arrestat després del fracàs de l'intent de cop d'Estat militar de gener de 1933; declararia després no tenir res a veure amb la instigació d'aquest amb els nazis, En acabar la guerra fou condemnat a mort i executat el 15 d'abril de 1948 a Praga.

## Referències

* 1 2 Kůrková, 2011, p. 58.
* 1 2 Mareš, 2006, p. 265.
* ↑ Zorach, 1976, p. 684.
* 1 2 3 Zorach, 1976, p. 683.
* ↑ Mareš, 2013, p. 48.
* ↑ Mohr, 2012, p. 64.
* ↑ Zorach, 1976, p. 685- 686.
* ↑ Zorach, 1976, p. 691.
* ↑ Mareš, 2006, p. 58.

## Bibliografia

* Kůrková, Vendula «Novinář AJ Kožíšek před Národním soudem». , 2011.
* Mareš, Miroslav «Gajda, General Radola (real name, Rudolf Geidl, 1892–1948)» (en anglès). World fascism: a historical encyclopedia [Santa Bárbara (California)], 2006.
* Mareš, Miroslav «Separatist Currents in Moravian Fascism and National Socialism». Fascism, 2, 1, 2013, pàg. 41-67. ISSN: 2211-6249.
* Mohr, Joan McGuire. The Czech and Slovak Legion in Siberia, 1917-1922. McFarland, 2012.
* Webb, Adrian. The Routledge companion to Central and Eastern Europe since 1919. Routledge, 2008.
* Zorach, Jonathan «The Enigma of the Gajda Affair in Czechoslovak Politics in 1926». Slavic Review, 35, 4, 1976, pàg. 683-698. ISSN: 0037-6779.
# Genesis

«Genesis» té aquests significats:
* Genesis (curtmetratge), curtmetratge de 1998 dirigit pel director barceloní Nacho Cerdà, el tercer de la trilogia formada per The Awakening i Aftermath
* Genesis (nau espacial), sonda espacial de retorn de mostres de tipus Discovery de la NASA que recollí una mostra de vent solar i fou enviada a la Terra per a l'anàlisi
* Genesis (grup de música), grup de rock londinenc format el 1966
* Library Genesis, motor de cerca
* Madison Genesis, equip ciclista britànic de categoria continental, creat el 2013
* Premi Genesis, fundat el 2012 com un premi dotat amb un milió de dòlars
* Sega Genesis, videoconsola
# Sociedad Deportiva Negreira

La Sociedad Deportiva Negreira és un club de futbol gallec de la localitat de Negreira, a la província de la Corunya. Fundat el 1965 juga actualment a la Tercera divisió.

## Història

A principis dels anys 1980, durant la presidència de Gumersindo Rodríguez-Trelles i amb José Manuel Rodríguez "Rodri" com a entrenador, va aconseguir ascendir de la Lliga de la Costa a Primera Regional. En els anys 1990 va continuar ascendint. Va debutar a la Tercera divisió la temporada 2001-02 i va arribar a jugar a Segona B la temporada 2005-06.

## Equipacions

* Primera equipació: Samarreta vermella, pantaló blau i mitges vermelles.
* Segona equipació: Samarreta blanca, pantaló blanc i mitges blanques.

## Dades del club

* Temporades a 1a: 0
* Temporades a 2a: 0
* Temporades a 2aB: 1
* Temporades a 3a: 12
# Molleric (desambiguació)

«Molleric» té aquests significats:
En Micologia hi ha diferents espècies de bolets que contenen el mot Molleric al seu nom comú. Es refereix a bolets carnosos amb esponja i que es caracteritzen pel fet de presentar una pell del barret (cutícula) completament separable quan es pessiga des de la vora. En temps humit la cutícula és llisa, viscosa o glutinosa (= mollericosa). La majoria de mollerics creixen en boscos de coníferes de manera estricta, només alguns mollerics pebrers es troben vora planifolis.
Les espècies de mollerics més corrents són:
Mollerics vers o veritable. Són bolets de mida mitjana, de barret llis, de color homogeni o clapat i de cutícula separable que pot tenir fibril·les innates. La cama acostuma a presentar granulacions clares que enfosqueixen amb l'edat. La carn és de cremosa a groga.
* Molleric granellut (Suillus granulatus)
* Molleric de peu rosa (Suillus collinitus)
* Moixí (Suillus bellinii)
* Molleric groc (Suillus bellinii f. lutea)
* Molleric de bou (Suillus bovinus)
* Molleric de carn groga (Suillus mediterraneensis)
Mollerics calçats. Caracteritzats per un anell membranós, poc visible quan els bolets són madurs. L'anell tendeix a adherir-se a la superfície de la cama i a perdre la textura, per la qual cosa sol desaparèixer deixant només una marca esvaïda. Cal analitzar exemplars en fases juvenils per assegurar la seva presència.
* Molleric calçat (Suillus luteus)
* Molleric ataronjat de làrix (Suillus grevillei)
* Molleric calçat groguenc (Suillus flavidus)
* Molleric llenegós de làrix (Suillus viscidus)
* Molleric de cama buida (Suillus cavipes)(=Boletinus cavipes)
* Molleric rovellat de làrix (Suillus tridentinus)
* Molleric vermell de làrix (Suillus asiaticus)
Mollerics pebrers. Bolets amb esponja de porus de color brunenc (de canyella a rovell) a vermellós (de carmí a maduixa). Els tubs i els porus són del mateix color, detall que permet diferenciar aquest grup de bolets de qualsevol altre bolet amb esponja vermellosa.
* Molleric pebrer (Chalciporus piperatus)
* Molleric pebrer de carn dolça (Chalciporus pseudorubinus)
* Molleric nan de muntanya (Chalciporus amarellus)
* Molleric nan de plana (Chalciporus pierrhuguesii)
* Molleric pebrer roig (Chalciporus rubinus)

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 3 Gràcia, Enric. La Clau dels Bolets: Identifica'ls de la mà d'Enric Gràcia, Vol. I. El Papiol: efadós, 2021, p. 137. ISBN 978-84-18243-12-7.
* ↑ Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
# Margalida Prohens Rigo

Margalida Prohens Rigo (Campos, 24 de maig de 1982) és una traductora i política mallorquina, diputada al parlament de les Illes Balears en la VIII i IX legislatures, diputada al Congrés dels Diputats a la XIII i XIV legislatura espanyola i presidenta del Partit Popular de les Illes Balears des del 24 de juliol de 2021. El 6 de juliol de 2023 fou elegida desena presidenta del Govern de les Illes Balears.

## Biografia

És llicenciada en traducció i interpretació per la Universitat Pompeu Fabra, especialitzada en traducció jurídica i jurada pel Ministeri d'Afers Exteriors d'Espanya, i màster en direcció de comunicació i relacions públiques per l'EAE Business School i la Universitat de Barcelona. Ha treballat com a traductora per a Intermón Oxfam de Barcelona, per al Club Nàutic de Sa Ràpita i com a mitjancera lingüística a l'ajuntament de Palma.
Militant de Nuevas Generaciones del Partido Popular, de 2005 a 2009 presidí la secció de Campos i fou secretària executiva de coordinació local a les Illes Balears, així com presidenta adjunta a les Illes de 2010 a 2012.
Fou elegida diputada a les eleccions al Parlament de les Illes Balears de 2011. De 2011 a 2015 ha estat membre de la Junta de Portaveus del Parlament de les Illes Balears. Fou reelegida a les eleccions al Parlament de les Illes Balears de 2015.
El 2023 es presentà com a candidata pel Partit Popular a les eleccions al Parlament de les Illes Balears de 2023 i el seu partit va ser el més votat, obtenint 25 diputats. El 6 de juliol de 2023 fou elegida com a desena presidenta del Govern de les Illes Balears en segona votació gràcies a un acord d'investidura pel qual els 8 diputats del partit d'extrema-dreta Vox s'abstingueren.

## Referències

* ↑ Marga Prohens al Congrés
* ↑ «Prohens, elegida presidenta del PP con el 99,72 % de los votos» (en castellà). Ultima Hora.
* 1 2 Prohens ja és presidenta del Govern amb l'abstenció de Vox (català)
* ↑ Currículum al Parlament de les Illes Balears
* ↑ Nuevas caras en los sillones del Parlament, Diario de Mallorca, 23 de maig de 2011
* ↑ Web del Parlament
* ↑ Web del Parlament Balear
* ↑ «Es constitueix el Parlament de les Illes amb la incògnita sobre el paper de Vox». [Consulta: 20 juny 2023].
# Calladita

Calladita (lit. ‘Calladeta’) és una pel·lícula de comèdia dramàtica del 2023, escrita i dirigida per Miguel Faus, basada en el seu curtmetratge homòleg de 2020. És protagonitzada per Paula Grimaldo, Ariadna Gil i Luis Bermejo. A l'estat espanyol es va estrenar el 17 de maig de 2024.

## Sinopsi

L'Ana, acabada d'arribar de Colòmbia, és treballadora domèstica en una luxosa mansió on estiueja una adinerada família de marxants d'art. La jove treballa de sol a sol i sense contracte, sota la promesa d'aconseguir condicions dignes a l'acabar l'estiu sempre que sigui discreta i calladita. Però a través de la Gisela, la treballadora de la casa veïna, l'Ana descobrirà que les coses no funcionen exactament com li han explicat, i aprendrà a gaudir una mica més durant el seu estiu a la Costa Brava.

## Repartiment

* Paula Grimando com a Ana
* Ariadna Gil com a Andrea
* Luis Bermejo com a Pedro
* Pol Hermoso com a Jacobo
* Violeta Rodríguez com a Claudia
* Víctor Rebull com a Vic
* Eduard Torres com a Pol
* Navy Tovar com a Gisela

## Producció

El 2 de març de 2022, el cineasta Miguel Faus llançà una campanya de NFTs amb l'objectiu de finançar la producció d'un llargmetratge anomenat Calladita, que estaria basat en un curtmetratge homònim de Faus de 2020. Ha estat la primera pel·lícula europea finançada amb NFTs.
El setembre de 2022, s'anuncià que el rodatge de la pel·lícula havia començat en localitzacions del Baix Empordà (Girona), amb Paula Grimando, Ariadna Gil i Luis Bermejo com a protagonistes. El rodatge durà 5 setmanes i acabà l'octubre de 2022.

## Referències

* ↑ Milímetros, 35. «'Calladita', la primera película europea financiada por NFTs» (en castellà), 19-09-2022. [Consulta: 5 juny 2024].
* ↑ Cabrera, José Manuel Romero. «Málaga 2024 | 'Calladita', la sirvienta que se rebela contra el 'cripto-bro' y la influencer de la alta burguesía» (en espanyol europeu), 06-03-2024. [Consulta: 5 juny 2024].
* ↑ «MIGUEL FAUS APUESTA POR PRODUCIR SU PELÍCULA “CALLADITA” MEDIANTE UNA CAMPAÑA DE NFTS Y WEB3 SYSTEMS | El Blog de Cine Español (No lo encontré, lo creé)» (en anglès americà), 23-02-2022. [Consulta: 5 juny 2024].
* ↑ «Así se gestó 'Calladita', la primera película europea financiada solo con NFT» (en castellà), 08-01-2023. [Consulta: 5 juny 2024].
* ↑ «Finaliza en la Costa Brava el rodaje de ‘Calladita’ - Cine y Tele» (en castellà), 14-10-2022. [Consulta: 5 juny 2024].
# La Zaida

La Zaida és un municipi d'Aragó situat a la província de Saragossa i enquadrat a la comarca de la Ribera Baixa de l'Ebre.
Troballes de ceràmica ibèrica a poca profunditat primeres són les primeres traces d'un assentament humà, data al segle vi aC. A primera vista hom podria pensar que el nom de la Zaida és d'origen àrab però els filòlegs asseguren que prové de l'arrel ibero-basca «zai» que significa punt de guaita, torre o castell.

## Referències

* ↑ «Historia» (en castellà). Ajuntament de La Zaida. Arxivat de l'original el 2023-01-16. [Consulta: 29 juny 2019].
# Can Bastinos

Can Bastinos és una masia de Sant Fost de Campsentelles a la comarca del Vallès Oriental inclosa a l'Inventari del Patrimoni Arquitectònic de Catalunya.

## Descripció

És un edifici de tècnica constructiva moderna però amb elements clàssics tant ornamentats i disposats tant sofisticadament que li donen una imatge abarrocada. Per altra banda, la planta té forma de T, o de creu a la que li falta un braç, que es perllongaria sobre el carrer. La teulada sembla de pissarra, o si més no la intenta imitar.

## Història

Se sap que el nucli de Sant Fost es va formar a mitjan segle xix i hi ha una foto de la casa del 1880. Es pot dir, doncs, que es va construir al tercer quart del segle xix. Aquesta casa pertanyia a la família d'editors Bastinos.

## Referències

* 1 2 «Can Bastinos». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Teoria de Mohr-Coulomb

La teoria de Mohr-Coulomb és un model matemàtic (vegeu Superfície de fluència) que descriu la resposta de materials trencadissos, com ara el formigó, o agregats de partícules com el sòl, en esforç tallant, així com tensió normal.
La majoria dels materials en enginyeria clàssica es comporten seguint aquesta teoria almenys en una part del tall. En general, la teoria s'aplica als materials per als quals la resistència a la compressió és molt superior a la resistència a la tracció, cas dels materials ceràmics.
A l'entorn d'Enginyeria del Terreny s'utilitza per definir resistència al tall de sòls i roques en diferents casos de tensió efectiva.
En l'enginyeria estructural s'utilitza per a determinar la càrrega de ruptura, així com l'angle del trencament d'una fractura de desplaçament en materials ceràmics i similars (com el formigó). La hipòtesi de Coulomb s'empra per determinar la combinació d'esforç tallant i normal que causa una fractura del material. El cercle de Mohr s'utilitza per determinar els angles on aquestes tensions siguin màximes. Generalment el trencament es produirà per al cas de tensió principal màxima.
Es pot demostrar que un material que compleix la hipòtesi de fricció de Coulomb mostrarà el desplaçament introduït pel fet que formi un angle de la línia de fractura igual a l'angle de fricció. Això fa que la resistència del material determinable mitjançant la comparació de l'obra mecànica externa presentat pel desplaçament i la càrrega externa amb el treball mecànic intern establert per la tensió i pressió en la línia de falla. Per la conservació de l'energia de la suma d'aquests ha de ser zero, i això farà que sigui possible calcular la càrrega de trencament de la construcció.
Una millora comú d'aquest model és la combinació d'hipòtesis de fricció de Coulomb amb la hipòtesi de tensió principal de Rankine per descriure una fractura de separació.

## Nota

* ↑ Alfonso Rico Rodríguez; Hermilo del Castillo. La ingeniería de suelos en las vías terrestres: carreteras, ferrocarriles y aeropistas. Editorial Limusa, January 2006, p. 63–. ISBN 9789681800543 [Consulta: 4 juny 2011].
# Copa dels Líders burkinesa de futbol

La Copa dels Líders burkinesa de futbol (Coupe des Leaders) fou una competició futbolística de Burkina Faso que es disputà entre els anys 1989 i 2002.

## Historial

Font:
| Any | Campió | Resultat | Finalista |
| 1989 | ASFA Yennega | 3-0 | Etoile Filante Ouagadougou |
| 1990 | ASFA Yennega | 3-2 | Etoile Filante Ouagadougou |
| 1991 | Etoile Filante Ouagadougou | 2-1 | ASFA Yennega |
| 1992 | Association Sportive des Fonctionnaires de Bobo | 1-1 (5-4 p) | Union Sportive des Miniers de Banfora |
| 1993 | Racing Club de Bobo | | |
| 1994 | ASFA Yennega | 1-0 | Etoile Filante Ouagadougou |
| 1995 | ASFA Yennega | 1-1 (4-3 p) | Union Sportive des Forces Armées |
| 1996 | Union Sportive des Forces Armées | 2-0 | ASFA Yennega |
| 1997 | Racing Club de Bobo | 1-0 | Etoile Filante Ouagadougou |
| 1998 | Racing Club de Bobo | 1-0 | Etoile Filante Ouagadougou |
| 1999 | Etoile Filante Ouagadougou | 4-1 | ASFA Yennega |
| 2000 | ASFA Yennega | 4-3 (prò.) | Union Sportive des Forces Armées |
| 2001 | ASFA Yennega | 1-0 | Union Sportive de Ouagadougou |
| 2002 | ASFA Yennega | 2-0 (prò.) | Racing Club de Bobo |

## Referències

* ↑ «Burkina Faso - List of Finals Coupe des Leaders». rsssf.com. [Consulta: 16 desembre 2017].

## Enllaços externs

* RSSSF
# Marzio Bruseghin

Marzio Brusehin (Conegliano, Vèneto, 15 de juny del 1974) és un exciclista italià, professional des del 1997 fins al 2012. Les seves principals victòries són 2 etapes del Giro d'Itàlia i el campionat nacional de contrarellotge de 2006.

## Palmarès

* 1992
** 1r al Giro de la Lunigiana
* 1996
** 1r al Trofeu Piva
** 1r al GP Industria e Commercio di San Vendemiano
** 1r al Giro del Casentino
** 1r a la Piccola Sanremo
** 1r a l'Astico-Brenta
* 2006
** Campió d'Itàlia de contrarellotge
* 2007
** Vencedor d'una etapa del Giro d'Itàlia
* 2008
** Vencedor d'una etapa del Giro d'Itàlia

### Resultats al Giro d'Itàlia

* 1998. 80è de la classificació general
* 1999. 66è de la classificació general
* 2000. 69è de la classificació general
* 2001. 16è de la classificació general
* 2003. 22è de la classificació general
* 2004. 58è de la classificació general
* 2005. 9è de la classificació general
* 2006. 25è de la classificació general
* 2007. 8è de la classificació general. Vencedor d'una etapa
* 2008. 3r de la classificació general. Vencedor d'una etapa
* 2009. 10è de la classificació general
* 2010. No surt (7a etapa)

### Resultats al Tour de França

* 2002. 47è de la classificació general
* 2003. 66è de la classificació general
* 2004. 68è de la classificació general
* 2006. 20è de la classificació general
* 2007. 41è de la classificació general
* 2008. 27è de la classificació general
* 2009. 80è de la classificació general

### Resultats a la Volta a Espanya

* 2008. 10è de la classificació general

## Referències

* ↑ «Bruseghin guanya la crono individual, Contador acaba segon i Visconti continua líder». Corporació Catalana de Mitjans Audiovisuals, 20 maig 2008. [Consulta: 14 agost 2022].
* ↑ Gómez Peña, J. «Un granjero en el pelotón» (en castellà). El Norte de Castilla, 10 juliol 2007. [Consulta: 14 agost 2022].

## Enllaços externs

* Fitxa de Marzio Bruseghin a sitiodeciclismo.net
# Loli Tormenta

Loli Tormenta és una pel·lícula de comèdia espanyola del 2023 dirigida pel mallorquí Agustí Villaronga, que és la darrera pel·lícula abans de la seva mort. És protagonitzada per la valenciana Susi Sánchez. Estrenada pòstumament com a cant del cigne a Villaronga, també va ser el seu primer llargmetratge de comèdia. Es va rodar en castellà, s'ha doblat subtitulat al català.

## Sinopsi

Ambientada als afores de Barcelona, la trama segueix la difícil situació de la Lola, que pateix un empitjorament d'Alzheimer i està a càrrec dels seus dos nets, Edgar i Robert. Tots dos, poc disposats a anar a una casa d'acollida, decideixen tenir cura de la seva àvia, ocultant la seva malaltia.

## Repartiment

* Susi Sánchez com a Lola
* Joel Gálvez
* Mor Ngom
* Maria Anglada Sellarés
* Celso Bugallo
* Fernando Esteso

## Producció

El guió va ser escrit per Mario Torrecillas i Agustí Villaronga a partir d'una història original de Torrecillas. La pel·lícula va ser produïda per Irusoin, Vilaüt Films i 3.000 obstáculos AIE, i va comptar amb la participació de RTVE, TV3, Movistar Plus+ i el finançament de l'ICAA i l'ICEC. Va ser rodat a Barcelona l'any 2022. Villaronga va suspendre la quimioteràpia del seu càncer en curs per rodar la pel·lícula.

## Estrena

Els drets de distribució de Loli Tormenta a Espanya els gestionen Caramel Films i Youplanet Pictures. La pel·lícula es va estrenar a les sales d'Espanya el 31 de març de 2023. Villaronga va morir el gener de 2023, abans de l'estrena.

## Referències

* ↑ «Post-Production». A: Spanish Films. Just Spainted. Winter/Spring 2023. Ministerio de Cultura y Deporte, p. 146.
* 1 2 «Muere el cineasta Agustí Villaronga, director de 'Pa Negre', a los 69 años en Barcelona». El Confidencial, 22-01-2023.
* 1 2 «Villaronga s'estrena al món de la comèdia amb "Loli Tormenta"». Regió7. Prensa Ibérica, 24-08-2022.
* ↑ «Loli Tormenta». ésAdir. [Consulta: 10 gener 2025].
* ↑ «Loli Tormenta». Goita què fan, ara!. [Consulta: 19 gener 2025].
* 1 2 «Loli Tormenta». Academia de las Artes y las Ciencias Cinematográficas de España, 14-07-2022.
* 1 2 3 4 5 6 7 8 9 «Agustí Villaronga s'endinsa en la comèdia amb "Loli Tormenta"». , 23-08-2022.
* ↑ «Muere el cineasta Agustí Villaronga». Valencia Plaza, 22-01-2023.
* ↑ «La última película de Villaronga, 'Loli Tormenta', que rodó convaleciente de un cáncer, se estrenará este 2023». El Periódico de Catalunya, 22-09-2023.
* ↑ «'Loli Tormenta', la película póstuma de Agustí Villaronga se estrenará en cines el 31 de marzo». rtve.es, 31-01-2023.
# Notting Hill

Notting Hill és un barri influent de Londres, que es troba al districte de Kensington i Chelsea. És un barri cosmopolita conegut com el lloc de l'anual Carnaval de Notting Hill, escenari de la pel·lícula de 1999 Notting Hill, amb Julia Roberts i Hugh Grant, i per ser la llar del mercat de Portobello Road.
Notting Hill té una reputació com a zona pròspera i moderna, conegut per les seves atractives terrasses de grans cases victorianes, les botigues d'alta gamma i els restaurants.
En aquest barri hi va néixer el compositor i organista H. W. Richards (1865-1956).

## Referències

* ↑ «Portobello Road». London Online. [Consulta: 18 febrer 2010].
* ↑ «West London». London Hotels .com. [Consulta: 18 febrer 2010].
# Andrew Tarbet

Andrew Tarbet (Buffalo, 1971) és un actor i director de cinema estatunidenc. De mare estatunidenca i pare canadenc, el 1990 es va traslladar al Canadà, i va estudiar a l'Escola Nacional del Teatre de Mont-real fins 1993. Després de treballar un temps al Cirque du Soleil, durant la dècada dels 1990 va treballar en sèries d'acció i aventures dels Estats Units i del Canadà. El 2000 va rodar a Mont-real la comèdia romàntica Café Olé; allí es va enamorar de la seva companya de rodatge, l'actriu catalana Laia Marull, i decidí establir-se a Barcelona. El 2008 va participar en una pel·lícula i es va donar a conèixer al públic català fent de "Peter Weller" a la sèrie Infidels (2009) i d'Andrew Banner a La Riera.
El 2018 va dirigir el curtmetratge Tomorrow, protagonitzat per Andreu Marull i Marta Bayarri, amb el que va guanyar el premi especial del jurat a l'Almeria Western Film Festival i el Golden Sheaf al Festival de Cinema de Yorkton. També fou nominat al Gaudí al millor curtmetratge.

## Filmografia
### Cinema

* 2000: Bruiser – James Larson
* 2000: Café Olé – Malcolm
* 2001: The Day Reagan Was Shot – doctor Gregorio
* 2004: Walking Tall – Jimmy
* 2006: The Pink Panther – agent TSA
* 2008: El Kaserón – McGuffin
* 2012: Tengo ganas de ti – Joaquín
* 2013: Menú degustació – Max
* 2014: Exodus: Gods and Kings – Aaron
* 2015: Res no tornarà a ser com abans – Andrew
* 2016: El mal que els homes fan – Benny

### Televisió

* 1995–1996: Road to Avonlea – Seth Pritchard
* 1997: PSI Factor: Chronicles of the Paranormal – Billy Hamilton
* 1998: Due South – agent Exley
* 1999: Total Recall 2070 – Ingles
* 1998–2001: The Famous Jett Jackson – Booker Murray
* 2002: Strange Days at Blake Holsey High – Lucas Randall
* 2004: Doc – Brad Turner
* 2005: Missing – Doctor
* 2009–2011: Infidels – Peter Weller
* 2014–2016: La Riera – Alfred Banner
* 2018: Si no t'hagués conegut – Robert
* 2019: Hache – Walter Kopinski
* 2019: Parany – Jack
* 2020: La caza. Monteperdido i la segona temporada: Tramuntana (2021)

## Referències

* ↑ Andrew Tarbet a losvecinosdearriba.es
* ↑ Andrew Tarbet, actor que va emigrar a Barcelona per amor, El Periódico, 15 d'agost de 2014
* ↑ Andrew Tarbet: “No tenia més remei que aprendre a parlar català”, nuvol.com, 5 de juny de 2015
* ↑ Tomorrow a l'AWFF
* ↑ Tomorrow Arxivat 2020-09-26 a Wayback Machine. al web del YFF
* ↑ Tomorrow al web de l'Acadèmia del Cinema
# Les Maleses

«Les Maleses» té aquests significats:
* Les Maleses (els Masos de la Coma), paratge a l'antic terme d'Hortoneda de la Conca (Pallars Jussà)
* Poblat ibèric de les Maleses, jaciment al cim del turó de les Maleses, al límit municipal entre els termes de Montcada i Reixac i Sant Fost de Campsentelles (Vallés)
* Sant Pere de les Maleses, antic cenobi benedictí al terme municipal de la Pobla de Segur (Pallars Jussà)
* Serrat de les Maleses (Montellà i Martinet), muntanya al municipi de Montellà i Martinet (Baixa Cerdanya)
* Serrat de les Maleses (el Port de la Selva), serra al municipi del Port de la Selva (l'Alt Empordà)